འཛམ་བུ་གླིང་འདིའི་སྒང་ལ་ལོ་རྒྱུས་ཡུན་རིང་ཡོད་པའི་མི་རིགས་ཤིག་དང༌།ཆོས་དང་རིག་གཞུང་གཏིང་ཟབ་ཡོད་པའི་མི་རིགས་ཤིག་ཆགས་འཇིག་གི་མཚམས་སུ་སླེབས་པའི་སྐབས་ལ་དེར་མཐུན་རྐྱེན་གྱི་བྱས་རྗེས་འཇོག་མཁན།བོད་པའི་སློབ་གྲྭའི་དགེ་རྒན་གྱི་ལས་འགན་འཁྱེར་ནས་བོད་པའི་ཕྲུ་གུ་ཚོར་སློབ་སྦྱོང་སྤྲད་པ་དེ་འཛམ་བུ་གླིང་འདིའི་ནང་གི་མི་རིགས་ཤིག་འཚོ་ཐུབ་པ་དང༌།མི་རིགས་ཤིག་ཡར་རྒྱས་ཡོང་བའི་ཐོག་ལ་ཕན་ཐོགས་ཡོད་པའི་ཆ་རྐྱེན་སྒྲུབ་ཀྱི་ཡོད་བསམས་པའི་ངོས་འཛིན་བྱ་རྒྱུ་དེ།རྒྱ་གར་དགེ་རྒན་གྲོགས་པོ་ཚོས་མཁྱེན་དགོས་ཀྱི་འདུགའདས་པའི་དུས་ཡུན་ནང་ཁྱེད་རང་ཚོའི་བྱས་རྗེས་ལ་ཐུགས་རྗེ་ཆེ་ཞེས་ཞུས་པ་དང་ཆབས་ཅིག་མ་འོངས་པ་ལ་ཡང་དམིགས་ཡུལ་རྒྱ་ཆེན་པོ་ཡོད་པ་འདི་ཁྱེད་རང་ཚོས་བློ་ལ་ཤར་བ་བྱས་ནས་སྔར་བཞིན་དུ་འབད་བརྩོན་བསྐྱེད་རོགས་ཞེས་ཞུ་འདོད་བྱུང༌།